पीठ दरद भा पीठ दर्द आदमी के पीठ में होखे वाला दरद हवे। ई एक किसिम के सामन्य नाँव हवे जेह में हर किसिम के दरद के सामिल क लिहल जाला जे पीठ में होला। हालाँकि, जगह के आधार पर एकरा के कई परकार में बाँटल जाला। सभसे ऊपर, गर्दन के दर्द (सर्वाइकल), ऊपरी पीठ से दरद (थोरासिक), निचला पीठ भा कर्हियाई (कमर) के दर्द, कमर से नीचे पिछवाड़ा में दर्द। इनहन में से कमर के दर्द (लंबर) सभसे आम पावल जाला काहें की इहे हिस्सा ऊपरी शरीर के सभसे ढेर वजन सहे ला।